
Дневни ред

1. Усвајање записника са седамнаесте редовне седнице Научног већа Института

2. Доношење мишљења за Управни одбор Института о пријављеним кандидатима за директора Института по јавном конкурсу објављеном 26. децембра 2025. год. у дневном листу „Политика“

5. Разно
Осамнаесту редовну седницу Научног већа седницу отворио је председник Научног већа  др Јовица Стојановић и констатовао да постоје сви услови за рад и пуноважно одлучивање по свим тачкама дневног реда, те је једногласно усвојен дневни ред.
Тачка 1.

            Под овом тачком дневног реда Научно веће Института је једногласно донело одлуку о усвајању записника са седамнаесте редовне седнице Научног већа. 
Тачка 2.

Тачка 2.


По  овој тачки дневног реда председник Научног већа Института др Јовица Стојановић упознао је чланове Већа да је у току редовни поступак за избор и именовање директора Института. Ради разматрања Извештаја комисије за спровођење конкурсног поступка дао је реч члану комисије др Срђану Матијашевићу, научном саветнику. Члан комисије је образложио извештај и рекао да је Комисија за спровођење конкурсног поступка именована од стране Управног одбора Института на седници одржаној 17.12.2025. године.  Комисија у саставу проф. др Радоје Пантовић, редовни професор Техничког факултета у Бору, председник, др Срђан Матијашевић, научни саветник, члан и Јовица Станишић, дипл. правник, члан, је формирана са задатком да утврди благовременост, уредност и комплетност пријава кандидата за директора Института. Даље је изнео да су се благовремено по конкурсу објављеном у Политици (издање за целу Републику) дана 26.12.2025. год. пријавила два кандидат др Мирослав Сокић, научни саветник и др Драган Радуловић, научни саветник. Комплетне  документације именованих биле су на располагању члановима Комисије. Чланови комисије су утврдили да је пријава кандидата др Мирослава Сокића (заведена под бр. 1/1 од 05.01.2026. год.) благовремена, а достављена документација, комплетна и уредна, те да даље достављају документацију Научном већу ради давања мишљења. Чланови комисије су утврдили је пријава кандидата др Драгана Радуловића (заведена под бр. 21/1 од 09.01.2026. год.) са накнадном допуном документације достављена благовремено у року за конкурс (заведена под бр. 43/1 од 21.01.2026. год.), а достављена документација, комплетна и уредна, те да даље достављају документацију Научном већу ради давања мишљења. 

Председник Научног већа Института је отворио дискусију по овој тачки дневног реда. За реч се јавила др Наташа Ђорђевић, па је о кандидату за директора др Мирославу Сокићу изнела следеће: ,,Колега Сокић је у протеклом периоду за време вршења дужности директора Института побољшао међуљудске односе и свеопште стање у Институту својом сарадљивошћу, флексибилношћу и организационим способоностима. Такође, Мирослав је од Института на рубу пропасти, где је често долазило до мобинга запослених, довео до стабилног Института који послује са позитивним билансом, а радно окружење учинио пријатним за све запослене. Директор је доступан свим запосленим, излази у сусрет потребама (у смислу плаћања котизација за конференције, набавке материјала) без чекања и без одбијања ако су у питању реални захтеви, што раније није био случај. Лично сам веома срећна због стабилизације Института на свим пољима, мотивацијом запослених, и плановима за даљи рад. Институт сада има много више научних саветника, а оно што је јако важно, за време вршења дужности директора, Мирослав је запослио и младе људе, којима је омогућен сталан постицај на реализацију научно истраживачких активности. Сокић представља прави пример како треба да изгледа модеран лидер. Захваљујући њему, систем награђивања се спроводи по Правилнику и према заслугама, а у децембру су и сви запослени за постигнуте резултате добили додатак уз плату, на чему сам захвална. Своју пуну подршку дајем Сокићу, јер желим да ова стабилност и мир који је унео у Институт постане  постулат и настави се и у будуће.“

Даље се за реч јавио др Бранислав Марковић, научни саветник, те је истакао: „У протеклом периоду односно од кад је др Мирослав Сокић на месту директора, по мом мишљењу, које заснивам на свакодневној комуникацији са сарадницима Института дошло је до знатног побољшања међуљудских односа и мотивације запослених у односу на период до 2018 год. Мотивација сарадника се огледа кроз апсолутно поштовање правилника о награђивању у пословима са трећим лицима, што и није био случај у периду до 2018год. Такође сарадници, нарочито млађи се подстичу на публиковање квалитетних радова и докторских дисертација за које су они најбољи сваке године финансијски награђени из фонда за надокнаду председника УО. Такође свим сарадницима је омогућено учествовање на домаћим конференцијама на којима имају пријављене радове сто такође није била пракса у претходном периоду. Значајна је и чињеница да је у периоду од 2018. год примљен велики број младих сарадника на докторским студијама (15 сарадника), као и 4 млада доктора наука у звању научни сарадник што је јако битно за подмладак и јачање кадровске струцтуре. Овај број младих сарадника је резултат великог ангажовања на њиховом проналажењу. Било би добро да је тај број и већи, али велики је проблем са дефицитарним струкама (РГФ и Металургија). Повећан је и број пројеката који се финансирају код свих фондова на којима је Институт руководилац или учесник. Такође сматрам да је директор остварио јако добру комуникацију са свим сарадницима и да има увид у све њихове потребе приликом израде експеримената и публиковање радова и да се максимално труди да им изађе у сусрет. Посебно могу да истакнем његове честе састанке са најмлађим сарадницима на којима се упознаје се током њихових дисертација и помоћи приликом њихове израде, што младим људима пуно значи. Будући да сам у претходном период ангажован на систематизацији података о годишњим Извештајима и Плановима рада Института приметна су велика побољшања како у погледу научних резултата (који су сада добро видљиви како кроз репозиторијум института тако и кроз е-науку) тако и финансијских резултата. Наши научни резултати изражени кроз број радова увек су већи од планираних, а ове године значајно 50%. И финансијски показатељи су добри. Институт је сваке године пословао позитивно, а не требамо заборавити да је садашњи директор преузео руковођење Институтом са негативним билансом. Институт је прошле године од сарадње са привредом приходовао 21 милиона, а за наредну годину су већ уговорени послови у вредности од 27 милиона, а планирани преко 30 милиона. Ово су неки од разлога због чега сматрам да др Мирослав Сокић треба и даље да остане на челу Института.“

Даље се за реч јавила др Александра Даковић, научни саветник, па је за кандидата др Мирослава Сокића изнела следеће: „Пре његовог избора за директора, истраживачи су били спутавани у сваком смислу те речи, није било опреме нити воље руководства да се било шта промени и побољша у лабораторијама. Приметан је и значајан научноистраживачки рад истраживача на Институту, јер тренутно имамо 9 истраживача који су изврсни (троје су у 10%, а шесторо у 20% изврсности). Успостављена је сарадња са факултетима, институтима и другим институцијама, што је раније било онемогућено или знатно отежано од стране руководства. Сарадња није постојала ни између сектора на самом Институту, а камоли са другим спољним институцијама. Сада има и неколико билатералних пројеката, захваљујући којима млади истраживачи могу боравити у иностранству и значајно унапредити и проширити своје знање.“ 

Даље се за реч јавила др Јелена Петровић, виши научни сарадник која је истакла: Слажем се са мишљењем претходних колега за кандидата др Мирослава Сокића и сматрам да се сада све обавља брзо и лако, набавка опреме, материјала. Нема спутавања и пролонгирања решавања проблема, има више слободе у научноистраживачком раду, те су научни радови истраживача мултидисциплинарнији  и цитиранији.

У наставку се за реч јавила др Татјана Шоштарић, виши научни сарадник, која је у свему подржала претходне колеге и дала подршку др Мирославу Сокићу за директора института. 

Даље се за реч јавила др Славица Михајловић, научни саветник, која је рекла следеће: „Оба кандидата су озбиљно пруступила писању своје биографије и плана и програма. Што се тиче научног опуса, предност је на кандидату др Мирославу Сокићу, који има запажен научноистраживачки рад и након избора у звање научни саветник. Кандидат др Драган Радуловић се у свом реферату бавио и структуром запослених у Институту, па бих хтела да укажем на то да тренутно троје истраживача борави у иностранству захваљујући билатералним пројектима. То није било могуће раније, као пример наводим нашу бившу запослену Марину Благојев, која је радила у ПМС-у. Марина Благојев је дошла у Институт као најбољи  студент са Рударског факултета, а тадашње руководство и шефови у ПМС-У др Драган Радуловић и Љубиша Андрић су је ангажовали за послове техничара, те није могла да ради на својој докторској дисертацији. Иако се жалила, није наишла на разумевање, те је за потребе израде дисертације сарађивала са Институтом за физику. Институт за физику је финансирао њен боравак у Линцу у Аустрији, али због односа и неразумевања од стране руководства у ПМС-у није смела да каже да путује тамо да одради део експеримената за докторат, иако су трошкови боравка били покривени од стране Института за физику, већ је отишла за време колективног годишњег одмора како не би одуствовала са посла. Нажалост, нисмо успели да сачувамо Марину Благојев, која је отишла да ради на Рударско-геолошки факултет. Поред ње, било је још младих људи који су отишли из ПМС-а, захваљујући таквом односу и приступу према младим људима. Стога данас центар за ПМС има 5 рудара са студијског програма припрема минералних сировина старијих од 55 година.“

На све ове тврдње др Драган Радуловић је питао др Славица Михајловић: У чему је смисао и чему служи ова дискусија, која нема везе са темом 2. Тачке дневног реда ове Седнице? А затим је одговорио да је примљена на послеве рада у Центру за ПМС и да су Љ. Андрић и он позивали њену менторку са РГФ-а да у Институту дефинишу тему за њен докторат. Ова настојања у три наврата нису уродила плодом, јер се са тим није сложила менторака. Када је она дошла са идејом да ради дисертацију у Институт за физику менторка јој то није дозволила јер је рекла да то није ПМС и да ако жели ову дисертацију ради на неком другом факултету. После тога Марина је прешла да ради на Рударско-геолошки факултет код поменуте професорке-менторке.

Након тога, председник Научног већа је дао реч кандидатима. Први се за реч јавио др Драган Радуловић: Институт треба да детаљно сагледа релевантне националне и европске Стратегије везане за науку и технолошки развој, Стратегију научног и технолошког развоја Републике Србије 2021.-2025. –„Моћ Знања“ са припремом за будућу Стратегију научног и технолошког развоја Р. Србије, као и Нацрт Стратегије управљања минералним и другим геолошким ресурсима Р. Србије за период 2025-2040., са пројекцијом до 2050., на Европском нивоу фокус треба да буде Horizon Europa као кључном оквиру научних европских истраживања и иновација као и на Европском акту о критичним сировинама (Critical Raw Materials Act). Кључни стратешки правци су 1. Зелена транзиција Републике Србије и прелаз са употребе фосилних горива на обновљиве изворе енергије и необновљиве-нуклеарну енергију-да се за истраживања планирају велика улагања и да ту ИТНМС треба да тражи своје место. 2. Истраживања у области критичних елемената (ЕУ и САД), где ИТНМС треба да тражи своје место, 3. Домаћи пројекти са прављење конзорцијума на бази прелиминарних испитивања са националним НИО које се баве фундаменталним испитивањима и да у томе Институт се бави истраживачко развојним испитивањима да не би долазило до преклапања истраживања 4. Међународни пројекти -по истом принципу организације научно истраживачког рада као и за домаће с тим да би се конзорцијум правио међународним НИО. 5. Сарадња Републике Србије и Африке са стратешким опредељењем на истраживањима у области рударству. Др Драган Радуловић је истакао да је стратешко опредељење Републике Србије да сарађује са државама Централне и Западне Африке (Нигер, Мали, Централно Афричка Република, ДР Конго, Бенин, Буркина Фасо, Боцвана...) у области рударства велика шанса за Институт, привреду и образовање Републике Србије јер се ради о великим и неистраженим просторима са ограмним резервама минерала, која се не сме пропустити. Такође је рекао да се пројекти са Привредом одвијају у континуитету, при чему је потврђена да је прихваћена Понуда за технолошка испитивања бентонита за Унипром Никшић од 56.000€, и да ће ова истраживања представљатиу основ (технолошке подлоге) за касније пројектовање постројења. Такође, треба да се одржавају контакти и сарадња са научним институцијама и на Истоку (попут Кине и Индије) и на Западу (ЕУ и САД), као и да се успостави сарадња са афричким државама. Након тога ће се отворити потреба за новим кадровима и запошљавањем нових људи. Институт треба да донесе Планове, Стратегију и Програме које треба да усвоји НВ, чиме ће се запослени бити упознати у ком смеру иде Институт. На основу свих ових праваца треба да се донесе Стратегија научно-истраживачког рада и развоја Института, која ће усвојена на Научном Већу, УО и послаће се Министарству на одобрење. На основу Стратегије треба да се направе Планови и Програми за њено спровођење.

Даље се за реч јавио др Мирослав Сокић, научни саветник: Остајем при свом програму, који представља континуитет рада у претходном периоду. Оспоравам следеће делове плана и програма кандидата др Драгана Радуловића, На 1. Страни материјала за конкурс колега каже: „У досадашњем раду уочавам недостатке у руковођењу, организацији, мотивацији, стимулацији и међуљудским односима, што је утицало на погоршање ситуације. Као директор, приоритетно бих унапредио ове области за бољу радну атмосферу и резултате“. Моје мишљење је да није дошло до погоршања ситуације, међуљудски односи и међулабораторијска сарадња се не може поредити са затеченим стањем од пре 8 година, број резултата из године у годину расте, као и укупни приходи института. Такође, за нас значајно је да број пројеката код фондова на којима смо руковориоци или учесници, расте из године у годину. Правилник за стимулативне зараде је мењан 2 пута у корист сарадника који реализују посао.  На страни 4 је спорна и прва реченица, где стоји: „По програму ИДЕЈЕ 2021. год. ИТНМС је добио само један пројекат.“ Сматрам да је то добар резултат, с обзиром да је то 25% од броја пријављених (4 пријављена), а просечна пролазност је била 11,5% (917 пријављено, 105 одобрено). Треба додати и чињеницу да је преко пројекта из програма Идеје институт набавио ДТА/ДСЦ капиталну опрему у том тренутку вредну 105.000 евра. Такође, сматрам да се Институт не удаљава од привреде, обзиром да су сва истраживања у оквиру Годишњег плана рада института, пројекта Фонда за науку и Фонда за иновациону делатност и билатералних пројеката у области техничко-технолошких наука и не односе са на фундаментална истраживања. Као потврда тога је више техничких решења и патената која су проистекла као резултат реализације тих пројеката. Осим тога, као резултат проширења сарадње навешћу компаније SERBIA ZIJIN MINING и SERBIA ZIJIN COPPER са којима су до сада  за ову годину уговорени послови у вредности од око 22 милиона динара. Све послове са наведеним компанијама сам лично уговорио и координирам њихову реализацију. При дну на страни 5 стоји „Али, из горе наведеног преглед, јасно је да број пројеката може бити већи“. Закључек је донет на бази нетачних чињеница о броју пројекта на којима је ИТНМС учествовао и које је пријавио, а да су у поступку евалуације. Поред пројекта који је испред ИТНМС предложила др Марија Ерцеговић, Пројекте 

су испред ИТНМС као руководиоци предложили и др Вељко Савић и др Марија Ђошић. Дакле, као носилац реализације ИТНМС је предложио 3 пројекта. Као учесник на пројекту које су као носиоци реализације предложиле друге НИО, поред пројекта са РГФ чији је руководилац Проф. др Ивица Ристовић, а руководилац радног пакета др Драган Радуловић, ИТНМС је учесник на следећим пријавама: 1. Са ТМФ-ом, руководилац пројекта проф. др Жељко Камберовић, ИТНМС учествује са 7 истраживача, Руководиоци радних пакета. Др Мирослав Сокић, др Драгана Ранђеловић и др Александар Јовановић; 2. Са ИХТМ, руководилац  пројекта др Мирослав Павловић, ИТНМС учествује са 1 истраживачем. Даље, на страни 4 стоји да је само др Јалани Милојковић одобрен пројекат Трансфер технологије као наставак Доказа концепра, док се др Татјана Шоштарић, које је такође добила и руководила тим пројектом, не спомиње. Колега цео свој програм базира на успеху који је наводно постигао центар за ПМС учешћем на пројектима из програма ЕИТ Раw Материалс и Програма Призма . На страни 5 стоји: „Поред овога пројекта из области ЕИТ Раw Материалс који је донео Институту новац и контакте, Институт је имао и неколико билатералних пројеката. Билатерални пројекти не доносе новац, већ новац који даје Министраство служи за финансирање путних трошкова и трошкова смештаја.“  Сматрам да билатерални пројекти служе за успостављања билатералне и међународне сарадње, а не да министарство преко њих финансира путне трошкове и смештај. Вреднују се институту при акредитацији и истраживачима за избор у звања као међународна сарања и као руковођење пројектом. Колега не помиње 4 пријављена билатерална пројекта: два са Хрватском где су руководиоци др Мирослав Сокић и др Марија Марковић, 1 са Словачком др Александар Јовановић и 1 са Турском др Мирослав Сокић, који су у поступку евалуације.

Даље је др Драган Радуловић тражио реч и одговорио др Мирославу Сокићу: Што се тиче пројеката, нисам правилно приказао стање зато што на сајту Института нема доступних информација о томе, и сајт не ажурира те то нисам ни могао да знам. Да он (М. Сокић) крије информације и не дозвољава да увид у организацију и рад Института. Да је на сајту Института једна Организациона шема из 2015. да он у свом Плану и Програму приказује другу (на слици 2), Организациону шему са стратешким радним местима, а да је у његовом Плану и Програму за претходни мандат (2022.-2026.) иста органиазциона шема и питао га која је актуелна? Ако је ова из прошлог и садашњег Плана и програма актуелна и на њој су приказана стратешка радна места зашто за пет година није реализована ова организациона структура Института. Затим је др Драган Радуловић навео да постоје грубе грешке у биографији и Плану и Програму др Мирослав Сокић. Оспоравам наводе у биографији колеге Сокића за учествовање у кординацији и реализацији рударских пројеката (на 12 наведених од укупно 14 приказаних), јер у складу са Законом о рударству ниси могао да будеш инволвиран у њих јер ниси квалификован и немаш положен стручни испит из рударства. Тако да не можеш да учествујеш ни као главни ни одговорни пројектант у изради рударских пројеката као и за техничку контролу ни као главни ревидент ни одговорни ревидент који су такође по струци рударски инжињери. Оваквим неистинитим приказивањем свога учешћа у изради и контроли рударске документације и прегледу рударских објеката др Мирослав Сокић је у потпуној супротности са Законом у рударству Републике Србије члан 3, члан 84, члан 97, који стрикно дефинише образовни профил стручност и искуство лица који ове послове раде. 

На то је др Мирослав Сокић одговорио : Наведени су у биографији пројекти у којима сам координирао и учествовао, конкретно, рударске пројекте сам уговарао и потом координирао током целог периода њихове реализације.

Даље је др Драган Радуловић навео: Оспоравам део Плана и Програма Центра за неорганске технологије (тачка 2.2.3. страна 19) који се односи на будуће послове са фирмама Керамика-Младеновац и фирме Шамот-Аранђеловца. Керамика-Младеновац у стечају од 11.03.2020., а за Шамот-Аранђеловац је пред Привредним судом у Крагујевцу 06.11.2015. проглашен банкрот.

На то је др Срђан Матијашевић рекао: За те фирме смо радили у периоду 2018.-2020., за шта постоје отпремнице и остала документација. 

Даље је др Драган Радуловић навео: Такође у Плану и Програму др Мирослава Сокића у тачки 5. Концепцији финансијског пословања (страна 39.) није тачно унет број сарадника Институа који је учествовао на ЕУ пројекту „EIT Raw Materials“. Односно према његовим подацима то је 5, а у стварности је било 7. Даље је др Драган Радуловић је са чуђењем навео да се у Плану и Програму др Мирослава Сокића у оквиру тачке 2.1.5. Истраживања у области металуршких технологија они баве са десет научних области од биомас, нано материјала, деградираних земљишта, фотоактивних материјала и уклањање тешких метала из отпадних вода и на крају Мапирањем рударског отпада са утврђивањем количина и састава. И да ће из ове области да пријаве билатерални пројекат. Пошто се др Драган Радуловић, као рударски инжињер бави примарним и секундарним минералним сировинама то је питао ко ће ово да ради из сектора металургије? С`обзиром да су због критичних минералних сировина овим бавили експерти ЕУ на пет ЕУ пројеката (четири су трајала по три године а први је почео 2019, а последњи из нивоа Horizon Europ је почео 2022. и завршава се 2026.) на простору Западног Балкана, и да су се целе екипе и тимови експерата (геолога) са ових пројеката ангажовани на овоме да направе проспекције и бушење свих секундарних сировина на Западном Балкану и обавили детаљну геохемију. Да су на основу обимних истраживања напаравили процену да Србија има 3 милијарде тона секундарних сировина, а да је вредност критичних елементи у секунадарним сировинама Западног Балкана око 30 милијарди евра, а да 60-65% овога отпада на Србију. И да због свега овога није јасно ко ће то радити из металургије? 

Др Мирослав Сокић је одговорио да ће се тиме бавити др Нела Петронијевић, која је дипломирала на геологоји РГФ-а, а докторирала на заштити животне средине ТМФ-а и самостална је у свом раду, као и да је у претходној години објавила 5 радова на SCI листи. На питање др Драгана Радуловића да ли ће то да ради др Нела Петронијевић из Требиња? Он је одговорио из Требиња.

Затим је др Александра Даковић истакла: У реферату је др Драган Радуловић навео као своје резултате испитивања за фирму Патент КО. Са том фирмом Институт има сарадњу дужу од 30 година, а не захваљујући др Драгану Радуловићу. Др Радуловић не учествује у изради анализа (XRD I KKI), већ само у изради извештаја, те да би било колегијално да следећи захтев који стигне проследи њој на реализацију.  

За реч се поново јавила др Наташа Ђорђевић и рекла: Приликом подршке једном од кандидата треба имати у виду, на једној страни велики део института који ради јединствено и у коме у свим организационим јединицама има пуно младих сарадника и докторанада и на другој Центар за ПМС где нема младих сарадника и где се млади, и поред тога што одраде праксу у институту, одлучују за посао у другој НИО. 

Како није било других чланова Научног већа за дискусију председник Научног већа је дао на гласање између два пријављена кандидата за избор директора у наредном мандату. 

ЗА кандидата др Мирослава Сокића је гласало 9 чланова НВ.

ЗА кандидата др Драгана Радуловића гласала су 2 члана НВ. 

Председник Научног већа је нагласио да уздражаних нема, те је констатовано да је др Мирослав Сокић од чланова Научног већа добио већинску и недвосмислену подршку за Директора института. 
Тачка 3.

Под овом тачком  дневног реда, Научно веће је разматрало извештај Комисије за оцену испуњености услова за избор у научно звање научни саветник др Waisi Hadija.  Разматран је извештај у којем су садржани биографски подаци кандидата, преглед стручног и научног рада, као и предлог за доношење одлуке о утврђивању предлога за избор звања научни саветник за кандидата.


Пре доношења одлуке Научно веће је утврдило да је др Waisi Hadi поднео Научном већу захтев 4/237 од 19.11.2025. године, за покретање поступка за избор у научно звање научни саветник.

Научно веће Института је, на редовној седници одржаној 21.11.2025. године, донело одлуку о покретању поступка за избор у научно звање и образовању комисије за спровођење поступка, у саставу: др Милица Марчета, научни саветник Института за општу и физичку хемију - ИОФХ, Београд, председник, др Стеван Благојевић, научни саветник Института за општу и физичку хемију - ИОФХ, Београд, члан и др Мирослав Сокић, научни саветник Института за технологију нуклеарних и других минералних сировина - ИТНМС, Београд, члан.

    Комисија је поднела Научном већу извештај бр. 4/254 од 22.12.2025. године у којем су садржани сви потребни подаци за одлучивање о избору у научно звање НАУЧНИ САВЕТНИК именованог кандидата.

             Научно веће је извештај учинило доступним јавности у прописаном року, јавним оглашавањем у дневном листу „Политика“  дана 25.12.2025. год.


Чланови Научног већа су, на основу чињеница утврђених у предметном извештају и оцене Комисије о испуњености услова за избор у научно звање научни саветник за кандидата, а имајући у виду да је поступак спроведен у складу са Законом о науци и истраживањима, донели једногласно са 11 гласова ЗА 

О Д Л У К У

Утврђује се предлог за избор у научно звање НАУЧНИ САВЕТНИК  др Waisi Hadija
Тачка 4.

Под овом тачком  дневног реда, Научно веће је разматрало извештај Комисије за оцену испуњености услова за избор у научно звање випи научни сарадник др Данило Вујошевића.  Разматран је извештај у којем су садржани биографски подаци кандидата, преглед стручног и научног рада, као и предлог за доношење одлуке о утврђивању предлога за избор звања виши научни сарадник за кандидата.


Пре доношења одлуке Научно веће је утврдило да је др Данило Вујошевић поднео Научном већу захтев 4/219 од 06.11.2025. године, за покретање поступка за избор у научно звање виши научни сарадник.


Научно веће Института је, на редовној седници одржаној 21.11.2025. године, донело одлуку о покретању поступка за избор у научно звање и образовању комисије за спровођење поступка, у саставу: др Милица Марчета, научни саветник Института за општу и физичку хемију - ИОФХ, Београд, председник, др Стеван Благојевић, научни саветник Института за општу и физичку хемију - ИОФХ, Београд, члан и др Мирослав Сокић, научни саветник Института за технологију нуклеарних и других минералних сировина - ИТНМС, Београд, члан.

    Комисија је поднела Научном већу извештај бр. 4/250 од 12.12.2025. године у којем су садржани сви потребни подаци за одлучивање о избору у научно звање ВИШИ НАУЧНИ САРАДНИК именованог кандидата.

             Научно веће је извештај учинило доступним јавности у прописаном року, јавним оглашавањем у дневном листу „Политика“  дана 25.12.2025. год.


Чланови Научног већа су, на основу чињеница утврђених у предметном извештају и оцене Комисије о испуњености услова за избор у научно звање виши научни сарадник за кандидата, а имајући у виду да је поступак спроведен у складу са Законом о науци и истраживањима, донели једногласно са 11 гласова ЗА 

О Д Л У К У

Утврђује се предлог за избор у научно звање ВИШИ НАУЧНИ САРАДНИК  др Данила Вујошевића
Тачка 5.
Под тачком разно није било дискусија.
Седница је завршена у 1155 часова.

